मंगलवार की शाम मुख्‍यमंत्री नीतीश कुमार की अध्‍यक्षता में बिहार कैबिनेट की बैठक संपन्‍न हुई। बैठक में 32 प्रस्‍तावों पर मुहर लगी। बैठक में सर्वशिक्षा अभियान के तहत नियोजित साढ़े तीन लाख शिक्षकों के दो महीने के वेतन के लिए 13 अरब रुपये स्वीकृत किए हैं। स्वीकृत राशि से शिक्षकों को फरवरी और मार्च महीने का वेतन दिया जाएगा। इसके साथ ही मंत्रिमंडल ने विश्वविद्यालय शिक्षकों के वेतन और पेंशन के लिए भी राशि जारी करने की अनुमति दी है।